Diari Oficial de la Generalitat Valenciana


Sumari del DOGV 5334, del 29-08-2006 (2006/9589)

RESOLUCIÓ de 20 de juny de 2006, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat de banc d'òrgans i teixits al Centre de Transfusions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5334

Data del DOGV
:   29-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9589


Data del document
:   20-06-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * trasplantament d'òrgans
    * establiment hospitalari

RESOLUCIÓ de 20 de juny de 2006, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat de banc d'òrgans i teixits al Centre de Transfusions de la Comunitat Valenciana. [2006/9589]  
El Centre de Transfusions de la Comunitat Valenciana obtingué acreditació per a banc d'òrgans i teixits mitjançant una resolució del secretari general de la Conselleria de Sanitat de 20 de juliol de 1993.   
Roberto Jesús Roig Oltra, en representació de la Conselleria, com a titular del Centre de Transfusions de la Comunitat Valenciana, va presentar una sol·licitud de renovació d'acreditació per a banc d'òrgans i teixits del Centre de Transfusions de la Comunitat Valenciana amb data 25 de maig de 2006.   
La Direcció General d'Assistència Sanitària i la direcció del Programa de Trasplantaments de la Comunitat Valenciana emeten un informe favorable sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons que disposen l'Orde de 13 de gener de 2006, sobre acreditació de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 26/2005, de 4 de febrer, pel qual s'aprova el Reglament Orgànic i Funcional de la Conselleria de Sanitat.   
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i s'ha complit el que establix l'Orde de 13 de gener de 2006 de l'Agència Valenciana de Salut.   
Vistos els antecedents de fet, els preceptes legals citats i els altres que hi siguen aplicables, resolc renovar l'acreditació per a banc d'òrgans i teixits al Centre de Transfusions de la Comunitat Valenciana. Esta acreditació és vàlida per un període de cinc anys, a partir de la data de la present resolució.  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'acredita, el centre queda sotmés a la inspecció i control del Servici de Trasplantaments de la Comunitat Valenciana, adscrit a la Direcció General d'Assistència Sanitària.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 20 de juny de 2006.. La directora general d'Ordenació, Avaluació i Investigació Sanitària: Pilar Viedma Gil de Vergara.